**НОВА ГОДИНА В СИНГАПУР И ФИЛИПИНИТЕ –**

**ЛУКСЪТ НА ИЗТОКА И УНИКАЛНИТЕ БЕЛИ ПЛАЖОВЕ С ПРИМАМЛИВ ПОДВОДЕН СВЯТ НА О-В БОХОЛ**

**26.12.2020 – 05.01.2021**

**11 дни, 8 нощувки**

**8 закуски, 2 обяда и Новогодишна вечеря**

**ДЕН 1 – 26.12.2020 СОФИЯ – ДОХА - СИНГАПУР**

Среща на летище София, Терминал 2 за полет на Qatar airways до Сингапур с прекачване през Доха в 12:25 ч. Кацане в Катар в 18:05 ч. и свързващ полет до Сингапур в 20:30 ч.

**ДЕН 2 – 27.12.2020 СИНГАПУР**

Пристигане на международното летище в Сингапур в 09:15 ч. местно време. Порещане от представител на местния партньор.

След кацане ще се отправим на **полудневен тур на Сингапур** (включен в цената) - футуристичен дизайн и изискан лукс са най-честите асоциации за тази азиатска перла. Съчетаващ исторически места, храмове и традиции заедно със свръхмодерно развитие, Сингапур се изкачи до топ 5 на най-посещаваните градове. Архитектурните чудеса около Марина Бей, Музеят за наука и изкуство, Еспланадата, Градините край залива, Китайският квартал и Храмът на зъба на Буда, плажовете и атракционният парк „Юнивърсъл Студиос” на остров Сентоса, многобройните търговски центрове и изкусителни ресторанти са съвсем малка част сред множеството забележителни места в Сингапур.

Да се потопиш в магията на това място, означава после да почувстваш силен прилив на енергия и вдъхновение!

Нашата обиколка ще започне от забележителната „Градина на орхидеите**“**, част от Ботаническата градина на Сингапур, забележителен парк и любимо място за отдих на местните хора.

Ще продължим с Парка Мерлион-национален символ на Сингапур. Мерлионът е митично същество с глава на лъв и тяло на риба. От парка се откриват невероятни гледки към емблематичния хотел Марина Бей Сендс, виенското колело на Синапур – Singapore Flyer и Еспланадата.

Ще посетим Малката Индия - етнически квартал, разположен точно срещу Китайския квартал. Идвайки тук, посетителите се потапят в един екзотичен свят с оживени улички, индийски пъстроцветни стоки, аромати, култури.

Ще видим също Civic District - административен център на града, сградата на Парламента, Националната галерия на Сингапур.

Обиколката ни ще завърши с качване на площадката за налбюдение на хотел Marina Bay Sands и панорамна гледка към целия град.

Следобед се отправяме към Хотел [**Carlton 4\***](https://www.carltonhotel.sg/), настаняване и свободна вечер. Нощувка.

**ДЕН 3 – 28.12.2020 СИНГАПУР**

Закуска. Свободно време в Града на бъдещето.

Предлагаме ви няколко варината как да прекарате този ден:

* Ако сте почитатели на пазаруването, непременно се разходете по Orchard Road, където по протежение на 2,2км ще намерите повече от 20 шопинг центъра с богато разнообразие от маркови магазини и елитни заведения (*не е включено в цената*).
* Ако търсите интересно, и в същото време по-изгодно място за пазаруване и вкусна храна, не пропускайте да отидете до Китайския квартал (*не е включено в цената*).
* Посететео-в Сентоса (около 4ч) – изкуствено създаденият остров е известен с множеството увеселителни паркове, заведения и високо категорийни хотели, както и огромният SEA Аквариум (*не е включено в цената*).
* Разходка из Градините на Залива (Gardens by The Bay) (*не е включено в цената*).
* Посетете най-голямата зоологическа градина Wildlife в Сингапур (*не е включено в цената*).

Нощувка в хотела в Сингапур.

**ДЕН 4 – 29.12.2020 СИНГАПУР – МАНИЛА, ФИЛИПИНИТЕ (полет с продължителност около 3,5ч)**

Закуска. Напускане на хотела в Сингапур.

Трансфер до летището за полет до Манила, Филипините.

Пристигане на международното летище в Манила и посрещане от представител на местния партньор.

*Филипините са архипелаг съставен от 7107 острова, разположен в Тихия океан, източно от Виетнам, северно от Индонезия, а морето Сулавеси е на юг. Страната е разделена на три области – Лусон, Висаяс и Минданао. Столицата Манила се намира в Лусон, Себу – вторият по големина град е в област Висаяс, а известният град Давао е в Минданао. Страната разполага с повече от 15 500 км плажна ивица.*

*Около 700 острова са населени, като на някои от тях са изникнали големи градове, други са с непокътната природа. Големи, малки, пясъчни, слънчеви, екзотични, релаксиращи и красиви – тези думи описват почти всички острови на тропическата страна.*

*Населението на Филипините е усмихнато, приветливо и ще ви очарова с непринудеността и приятелското си отношение.*

*Добре дошли във Филипините!*

Трансфер до хотел **[The Manila Hotel 5\*](https://www.manila-hotel.com.ph/)**. Настаняване и свободно време. Нощувка.

**ДЕН 5 – 30.12.2020 МАНИЛА – БОХОЛ (полет с продължителност 1,20 ч.)**

Закуска в хотела в Манила. Напускане на стаите и трансфер до летището за вътрешен полет до о-в Бохол.

*Остров Бохол е 12-тия по големина от архипелага и е известен със своите „Шоколадови хълмове“, белите непокътнати плажове и изключително богат на морски обитатели, особено в залива Памилакан, подводен свят.*

*Островът е известен със своите малки обитатели с големи ококорени очи – дългопети (tarsiers), също и с късите, но пълноводни и подходящи за различни водни спортове реки, както и с дългите девствени бели плажове.*

Пристигане в ранния следобед на летище Тагбиларан и посрещане от представител на партньора на място. Трансфер до хотела **на о-в Бохол**. Настананяване в стаите и свободно време.

Нощувка.

**ДЕН 6 – 31.12.2020 БОХОЛ**

Закуска. Свободен ден за почивка и слънчеви бани на райския бял пясъчен плаж на о-в Бохол.

Мястото, където се намираме е уникално с един от най-чистите плажове на острова, а съвсем наблизо е известният подходящ за водните си спортове плаж Думалуан (Dumaluan), както и „забързаният“ плаж Алона – популярна дестинация за любителите на нощните приключения.

Не пропускайте да се насладите на слънцето под безгрижните палми, да се потопите в чистите води на океана и да се поглезите с коктейл на плажа...

Подготовка за Новогодишната вечеря в хотела.

***Честита НОВА 2021 ГОДИНА!***

**ДЕН 7 – 01.01.2021 БОХОЛ**

Закуска. Свободно време за релакс в курортния комплекс на о-в Бохол.

Нощувка.

**ДЕН 8 – 02.01.2021 БОХОЛ – ШОКОЛАДОВИТЕ ХЪЛМОВЕ**

Закуска. Днес ни предстои **целодневна разходка** из красотите на прекрасния зелен **остров Бохол** (*включено в цената, продължителност около 8 ч*).

Екскурзията ни ще започне с посещение на град Баклайон с фото стоп на историческия паметник посветен на **Кървавото споразумение**, сключено през 1965 г между местния управник Сикатуна и испанския пътешественик Мигел Лопес де Легаспи. Кървавото споразумение е вид местен ритуал, в който двама души сключват приятелски договор, скрепен с няколко капки кръв от ръката на всеки от участниците, смесени с вино. Сместта се изпива до последната капка...

Продължаваме към едноименната **църква на Баклайон**, която е една от многото църкви с каменна структура на острова, но тази е оцеляла почти без поражения след голямо заметресение. В нея са показани много религиозни предмети, местни дрехи и записана на животинска кожа църковна музика.

След това се отправяме към голямата атракция на остров Бохол – **Шоколадовите хълмове**. Географските чудеса на острова, които менят цевта си в зависимост от сезона, са негова визитна картичка. През лятото, когато е много сухо и горещо, хълмчетата, разположени в долина, променят багрите си от зелено в кафяво, и погледнати от далеч се превръщат в големи „шоколадови капки“ насред долината. От там носят и своето име – Шоколадовите хълмове. По пътя нагоре, ще минем през известната **махагонова гора Билар**.

Слизайки надолу, ще спрем на **река Лобок** за круиз сред джунглата, а по време на круиза ще се насладим на **вкусен обяд** (*местна кухня, включено в цената*).

Преди да се върнем към хотела, ще спрем в **резерват** **за опзване** **на най-малките примати в света –** **дългопетите**. Ще се запознаем отблизо с тези симпатични нощни животни с малки телца и дълги опашки, които правят впечатление с широките си ококорени очи.

Връщане в хотела късния следобед.

Свободно време. Нощувка.

**ДЕН 9 - 03.01.2021 БОХОЛ – О-В БАЛИКАСАГ – БОХОЛ**

Закуска в сух пакет. Ранно отпътуване към **о-в Баликасаг**, известен с уникалния си подводен свят (*включено в цената*).

О-в Баликасаг се намира само на 6 км от брега на Панглао (мястото, на което се намираме на о-в Бохол) и е рай за всички любители на коралите и цветните рибки. Ще имаме възможност да се разходим по острова (по желание) и/ или да се насладим на уникалния подводен свят. Ще направим пикник обяд на острова (*включен в цената*).

Ранния следобед – връщане към хотела.

Свободен следобед. Нощувка.

**ДЕН 10 - 04.01.2021 БОХОЛ – МАНИЛА - ДОХА**

Закуска. Освобождаване на стаите около обяд.

Свободно време до трансфера до летището за полет до Манила.

Посрещане на терминала за вътрешни полети в Манила от представител на местния партньор и трансфер до международния терминал за полет до Доха в 23:30ч.

**ДЕН 11 – 05.01.2021 ДОХА – СОФИЯ**

Пристигане на международното летище Hamad в Доха в 04:45 ч. Свързващ полет за София в 07:10 ч. Пристигане в България в 11:25 ч.

***Край на прогамата!***

**Пакет с включени 3 екскурзии и НГ вечеря в хотела на о-в Бохол**

|  |  |  |  |  |
| --- | --- | --- | --- | --- |
| **ХОТЕЛИ** | **Цена на човек в двойна стая** | **Цена на човек в единична стая** | **Цена на 3-ти възрастен в двойна стая** | **Дете до 10,99 г с двама вързрастни в стая** |
| [**BOHOL BEACH CLUB**](https://www.boholbeachclub.com.ph/) **4\*/ BB/ deluxe room** | **2920 евро/ 5712 лв.** | **3475 евро/ 6797 лв.** | **2865 евро/**  **5603 лв.** | **2150 евро/**  **4205 лв.** |
| [**AMORITA RESORT**](https://www.amoritaresort.com/) **5\*/ BB/ deluxe room** | **3322 евро/ 6498 лв.** | **4122 евро/ 8062 лв.** | **3178 евро/**  **6216 лв.** | **2381 евро/**  **4657 лв.** |

**Цената е на човек и включва:**

* Самолетен билет София – Доха – Сингапур – Манила – Доха – София с Qatar airways, позволен регистриран багаж до 30 кг. с включени летищни такси;
* Самолетен билет Сингапур - Манила с включен багаж 20 кг. с Philippines Airlines;
* Самолетен билет Манила – Тагбиларан – Манила с включен багаж 20 кг. с Philippines Airlines;
* 2 нощувки със закуски в Сингапур в deluxe стаи в хотел [**Carlton 4+\***](https://www.carltonhotel.sg/);
* 1 нощувка със закуска в Манила, Филипините в tower deluxe стаи в хотел [**The Manila Hotel 5\***](https://www.manila-hotel.com.ph/);
* 5 нощувки със закуски в избрания хотел на о-в Бохол, Филипините;
* Новогодишна вечеря в хотела на о-в Бохол, Филипините;
* Трансфери летище-хотел-летище в Сингапур;
* Трансфери летище-хотел-летище в Манила;
* Трансфери летище-хотел-летище на о-в Бохол, Филипините;
* Обзорна обиколка на Сингапур;
* Билет за Градината на Орхидеите, част от Ботаническата градина в Сингапур;
* Билет за панорамната площадка на хотел Marina Bay Sands 5\* в Сингапур;
* Обзорна екскурзия на о-в Бохол с посещение на Шоколадовите хълмове;
* Еднодневна екскурзия до о-в Баликасаг с възможност за шнорхелинг от о-в Бохол;
* Всички преходи с автобус, включени в програмата;
* Входни такси за посещаваните обекти по програмата;
* Екскурзоводско обслужване от сертифицирани екскурзоводи на място на английски език;
* Водач от България по време на пътуването при минимум 14 туриста, който помага с превода;
* Медицинска застраховка с покритие от 15 000 евро на човек с включен риск за лечение от COVID-19;

**Цената не включва:**

* Доплащане за вечери в хотела на о-в Бохол:
  + Bohol Beach Club 4\*– 150 евро на човек за целия престой, включително и за деца до 10,99 г., по желание се доплаща предварително от България;
  + Amorita Resort 5\*– 180 евро на човек за целия престой, включително и за деца до 10,99 г., по желание се доплаща предварително от България;
* Бакшиши /задължителен минимален бакшиш за екскузовод и шофьори/– **40 EUR** на човек за цялата програма – заплащат се задължително от България;
* Напитки по време на храненията посочени в програмата;
* Лични разходи на място;
* Други допълнителни екскурзии;

**Разписание на полетите с АК Qatar Airways:**

|  |  |  |  |  |  |
| --- | --- | --- | --- | --- | --- |
| ***Дата*** | ***Лети от*** | ***Излита в*** | ***Каца в*** | ***Пристига в*** | ***Продължителност*** |
| 26.12.2020 | СОФИЯ | 12:25 | ДОХА | 18:05 | 04:40 часа |
| 26.12.2020 | ДОХА | 20:30 | СИНГАПУР | 09:15 | 07:45 часа |
| 04.01.2021 | МАНИЛА | 23:30 | ДОХА | 04:45 + 1 (кацане на 05.01) | 10:15 часа |
| 05.01.2021 | ДОХА | 07:10 | СОФИЯ | 11:25 | 05:15 часа |

**Часова разлика по време на пътуването между:**

София, България и Доха, Катар: +1 час

София, България и Сингапур е: +6 часа

София, България и Филипините е: +6 часа

**Условия и забележки:**

* **При записване се внася депозит от 2500 лева, а пълно плащане се прави 45 дни преди отпътуването.**
* Офертата важи при минимум **14 туристи**
* Краен срок за уведомление за събран минимален брой участници за осъществяване на пътуването: 30 дни преди заминаването.
* Пътуването е без медицински изисквания за имунизации.
* ***COVID-19 забележка – поради динамично променящите се условия, медицинските условия за влизане в страната подлежат на препотвърждение при приближаване периода на пътуване.***
* Няма визови ограничения за български граждани за влизане в Сингапур и Филипините;
* Цената на екскурзията е калкулирана при курс на щатския долар 1 USD = 1.72 лв. и при увеличение или намаление на курса в рамките на 5% агенцията си запазва правото да преизчисли посочените цени по курса към момента на крайното плащане.
* Използван транспорт: Самолет и автобус.
* Туроперторът си запазва правото на промяна на обявените хотели по програмата с хотели от същата категоризация, идентични по качество.
* Туроператорът си запазва правото да променя последователността на изпълнение на мероприятията по програмата.
* Застраховка „Отмяна от пътуване“: Туроператорът предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма със **ЗАД Армеец**, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. **Застраховката се сключва най-късно до 5 календарни дни, считано от датата на внасяне на депозит. Размерът на застрахователната премия ориентировъчно е около 3% от застрахованата сума.** Повече информация в офиса на фирмата.

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:**

**Срокове за анулации и неустойки:**

* при наличие на повече от 60 дни преди датата на отпътуване – неустойка не се удържа;
* между 60-ия и 45-ия ден преди датата на заминаване се удържа размерът на внесения депозит, изискуем от авиокомпанията, като неустойка за анулирания самолетен билет;
* между 45-ия и 20-ия ден се удържат 70% от стойността на ТП
* при по-малко от 20 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билени по международни полети и не по-късно от **20.11.2020 г.,** като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

**Информация относно здравните изисквания:** няма ЗАДЪЛЖИТЕЛНИ медицински и санитарни изисквания при пътуване до Сингапур и Филипините.

***\*COVID-19 забележка – поради динамично променящите се условия, медицинските условия за влизане в страната подлежат на препотвърждение при приближаване периода на пътуване.***

**Пътуване на лица с ограничена подвижност:** Пътуването като цяло НЕ Е подходящо за лица с ограничена подвижност.

**Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 13062010010318 на ЗК „ЛЕВ ИНС” АД**